Йохан Волфганг Гьоте
Жабите

Превод от неизвестен език: Димитър Дублев, —

chitanka.info

Блатото зимъс замръзна яко.

Жабите, на дъното в мрака,

не можеха да квакат,

ни да скачат, както умеят,

та си обещаха в полусън,

простор намерят ли навън,

като славеи да запеят.

Южнякът дойде, стопи се ледът,

загребаха те по водния път

и гордо заеха познатия бряг.

И заквакаха по старому пак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.